טיפול קוגניטיבי התנהגותי יכול לסייע גם בתהליכים טיפוליים קצרים וגם בתהליכים טיפוליים ארוכים. הוא ממקד את המטופל במחשבות ובהתנהגויות שלו, מלמד אותו איך להבין אותן ואיך לשנות אותן לטובה. סי־בי־טי מטפל בהצלחה בבעיות התמכרות, בכעסים בלתי נשלטים, בחרדות ובהתקפי חרדה, בדיכאון, בהפרעות אכילה ובהפרעות אישיות. גם מי שסובל ממחלה קשה או מכאבים כרוניים, יכול להפיק תועלת רבה מהשיטה, וכן מי שהתנסה בפרידה טראומטית, בגירושין או באובדן, ומי שסובל ממתחים נפשיים, מחוסר ביטחון ומהערכה עצמית נמוכה. לאמיתו של דבר, כל מי שעובר טיפול רגשי או אימון אישי, זוגי, מקצועי או עסקי, יכול ליהנות מהיתרונות הרבים של שיטת סי־בי־טי ולשנות באמצעותה את החיים.